Document ID: 32000D0051

Odločba Komisije
z dne 17. decembra 1999
o spremembi Odločbe 92/452/EGS o uvedbi seznamov odobrenih skupin za zbiranje in skupin za pridobivanje govejih zarodkov v tretjih državah za izvoz v Skupnost
(notificirano pod dokumentarno številko K(1999) 4535)
(Besedilo velja za EGP)
(2000/51/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 89/556/EGS z dne 25. septembra 1989 o pogojih za zdravstveno varstvo živali, ki urejajo trgovanje znotraj Skupnosti in uvoz iz tretjih držav za zarodke domačih živali vrste goveda [1], kakor je bila nazadnje spremenjena z Aktom o pristopu Avstrije, Finske in Švedske, in zlasti člena 8 Direktive,
ob upoštevanju naslednjega:
(1) Odločba Komisije 92/452/EGS [2], kakor je bila nazadnje spremenjena z Odločbo 1999/685/ES [3], uvaja seznam odobrenih skupin za zbiranje in pridobivanje zarodkov v tretjih državah, odobrenih za izvoz zarodkov domačega goveda v Skupnost.
(2) Pristojne veterinarske službe Kanade, Švice in Združenih držav Amerike so predložile zahtevke za spremembo seznamov uradno odobrenih skupin na njihovih ozemljih za izvoz zarodkov domačega goveda v Skupnost; treba je torej spremeniti seznam odobrenih skupin; Komisija je prejela zagotovila o skladnosti z zahtevami, določenimi v členu 8 Direktive 89/556/EGS.
(3) Ukrepi, predvideni s to odločbo, so v skladu z mnenjem Stalnega veterinarskega odbora -
SPREJELA NASLEDNJO ODLOČBO:
Člen 1
Seznam za Združene države Amerike v Prilogi k Odločbi Komisije 92/452/EGS se nadomesti s seznamom v Prilogi k tej odločbi.
Člen 2
V Prilogi k Odločbi 92/452/EGS se:
- na seznam za Kanado doda naslednja skupina:
- Številka odobritve skupine: E 1479
Naslov :
Embrun Veterinary Clinic, PO box 960
Embrun, Ontario
Veterinar-vodja skupine: Dr. Luc Besner
- na seznam za Švico doda naslednja skupina:
- Številka odobritve skupine: CH-ET-1132
Naslov :
Cabathuler Markus
Tierarztpraxis, Embryotransfer
Plattastutzweg 14
CH - 9476 Fontnas
Veterinarja-vodji skupine: Dr. Fritz Reich, Dr. Andreas Flükiger.
Člen 3
Ta odločba je naslovljena na države članice.
V Bruslju, 17. decembra 1999

Labels: 0
3
5
6